***Átfogó értékelés***

 ***Sióagárd Község gyermekjóléti és gyermekvédelmi feladatainak 2017. évi ellátásáról***



 ***SIÓAGÁRD, 2018. 04.24.***

**JOGSZABÁLYI HÁTTÉR**

A gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján a helyi önkormányzatnak minden év május 31-éig átfogó értékelést kell készítenie a gyermekjóléti és gyermekvédelmi feladatok ellátásáról. Az értékelés pontos tartalmát a gyámhatóságokról, valamint a gyermekvédelmi és gyámügyi eljárásokról szóló 149/1997. (IX. 10.) kormányrendelet írja elő. Ezek alapján értékelni szükséges a település demográfiai adatainak alakulását, az önkormányzat által nyújtott pénzbeli, illetve természetbeni ellátások biztosítását, a személyes gondoskodást nyújtó ellátások tapasztalatait, a jegyzői hatáskörben tett gyámhatósági intézkedéseket, a felügyeleti szervek ellenőrzésének tapasztalatait, a jövőre vonatkozó javaslatok és célok meghatározását, valamint a település bűnmegelőzési programját tartalmazza.

**ÁTFOGÓ ÉRTÉKELÉS**

**1.)Sióagárd Község demográfiai mutatói, különös tekintettel a 0-18 éves korosztály adataira:**

Sióagárd Község állandó bejelentett lakcímmel rendelkező lakosainak száma 2017. december 31-én, korcsoport és nemek szerinti megoszlásban:

 0-14 évesek: együtt: 179 fő

15-18 évesek: együtt: 48 fő

18 év felettiek: együtt: 1062fő

­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **összesen: 1289 fő**

**-2-**

**2.)Az önkormányzat által nyújtott pénzbeli és természetbeli ellátások biztosítása:**

Sióagárd Község Önkormányzata a település lakosai számára a Gyvt.-ben meghatározott pénzbeli ellátásokat biztosítja a következőkben részletezett megoszlás szerint:

**Rendszeres gyermekvédelmi kedvezmény és rendkívüli gyermekvédelmi támogatás:**

2017-ben 1 család részesült rendszeres gyermekvédelmi kedvezményben, ez összesen 3 gyermeket érintett. Azt a gyermeket, fiatal felnőttet, akinek rendszeres gyermekvédelmi kedvezménye július és november hónapban fenn állt gyermekenként és esetenként 6000.- Ft támogatás illeti meg Erzsébet utalvány formájában. Elutasító határozat nem született egy esetben sem.

Rendkívüli gyermekvédelmi támogatás 2017-ben nem volt.

**Gyermekétkeztetés:** A gyermekek étkeztetése a településen a napközi konyhán valósul meg. Ezt az ellátást az óvodás és az iskolás gyerekek vehetik igénybe.

**3.)Az önkormányzat által biztosított személyes gondoskodást nyújtó ellátások:**

Sióagárd községben a családsegítés 2016. január 1.-től a „Paksi Kistérségi Szociális Központ” által kerül ellátásra társulásban Csesznegi Andrea családsegítő személyében. Cím: 7171 Sióagárd, Kossuth u. 46.. Elérhetősége: 06-20/2164615, hétfői napon 8-15 óráig Harc községgel egyetemben.

A családsegítő szorosan együttműködik a jelzőrendszer tagjaival, akik közé tartoznak a pedagógusok, az óvónők, a védőnő, a körzeti megbízott és a háziorvos. Velük, havi rendszerességgel, vagy szükség szerint tartotta a kapcsolatot, a szakmaközi megbeszéléseken.

 2017. évben a Szolgálat együttműködési megállapodás alapján 1 családot vagy egyént gondozott rendszeresen, illetve 2 egyszeri alkalommal megjelenő ügyfélnek nyújtott segítséget problémájával összefüggésben.

A 3 család vagy egyén által igénybevett szolgáltatások: 1 alkalommal segítő beszélgetés, 1 alkalommal pszichológushoz való delegálásban működött közre a családsegítő.

A településen nincs nyilvántartott veszélyeztetett kiskorú.

**-3-**

A törvény 2016. évi változása miatt minden együttműködési megállapodással rendelkező családot havi 3 alkalommal egész évben összesen 12 alkalommal látogatta meg a családsegítő.

Rendőrségtől nem érkezett jelzés 2017-ben.

**A válsághelyzetben lévő várandós anyával való kapcsolatfelvétel** minden esetben védőnői jelzés alapján történik, 2017-ben nem volt egyetlen alkalom sem, amikor a családsegítő jelzést kapott volna.

**A településen nincs családjából kiemelt gyermek,** ezért szülői gondozás sem történt.

**A gyermekek napközbeni ellátása:** A helyi óvoda létszáma 2017. december 31. napján 39 fő, az általános iskola 1-4 osztályában 38 fő a tanulói létszám.

**4.) Jegyzői hatáskörben tett gyámhatósági intézkedések:**

Nem történt védelembe vétel. Családból való kiemelés sem történt, így nem volt szükség szüleiknek gondozására.

**5.) A felügyeleti szervek által, gyámhatósági, gyermekvédelmi területen végzett szakmai ellenőrzések tapasztalatai:**

2017. évben a Szolgálatot nem ellenőrizték.

Esetkonferenciára a településen 2016-ban nem került sor. Sióagárd Község Családsegítő Szolgálata a 15/1998.(IV.30.) NM rendelet 15§ (7) bekezdése szerinti települési tanácskozást 2017. február hónap 14. napján tartotta. Az erről készült feljegyzés mellékelve.

**-4-**

 **Sióagárd Község Gyermekjóléti Tanácskozásának**

**feljegyzése**

**Készült:** 2017. február 14. napján, Sióagárd Község Önkormányzatának hivatalos helységében

**Résztvevők:**

 Gerő Attila- Sióagárd Község Polgármestere

 Balogh Györgyi- Aljegyző

 Horváth Andrea - óvodai ifjúságvédelmi felelős

 Szűcs Józsefné- iskolai tagintézmény vezető

Csesznegi Andrea – családgondozó

Borbás László- Paks Kistérségi Szociális Központ Vezető

**Borbás László:**

Tisztelettel köszönti a megjelent jelzőrendszeri tagokat, külön köszönti a település Polgármesterét aki megtisztelte jelenlétével a Tanácskozást.

Települési Tanácskozás megtartása törvényi kötelezettség, melyet február 28. napjáig kell életre hívni minden településen. A települési Tanácskozáson elhangzottak szerves részét képezik a szolgálatok egész éves működését értékelő beszámolónak, melyet minden Önkormányzat Képviselő Testülete május 31. napjáig meg is tárgyal. Ebből az egész évet értékelő átfogó beszámolóból készül egy intézkedési terv mely a településen ellátott családsegítés hatékonyabb működését segítheti elő.

2016. január 1. napjától nagy változás, mely jelen települést is érinti, hogy a családsegítő Csesznegi Andrea csak 4 órában van jelen a Településen, hisz másik 2 további településen is ő látja el a családsegítői teendőket. Jelen pillanatban úgy gondoljuk ez a helyzet hosszú távon így fog működni. Munkájával kapcsolatban másik jelentős változás, hogy már nem különül el a gyermekjóléti és családsegítős tevékenyég, hanem egybeolvad, mindent egybe kell ellátni.

**-5-**

2016.-tól Központok jöttek létre, melyek az egész járásban illetékességgel rendelkeznek. Központokban új feladatkörök létesültek, ők az esetmenedzserek. Amennyiben tevékenysége során a családsegítő úgy ítéli meg, hogy hatósági intézkedést kell foganatosítani, akkor ennek kivitelezése végrehajtása már az esetmenedzser kompetenciája.

Evvel az intézkedéssel az volt a kormány célja, hogy a családsegítőket tehermentesítse. Csökkentse a konfrontálódást ügyfél, és családsegítő között.

A jelzőrendszeri tagok elsődlegesen a családsegítőnek jeleznek, minden esetben írásban, de kivételes esetben átugorható ez a szint, és mehet a jelzés közvetlenül az esetmenedzsernek, ha úgy ítéli meg a problémát.

Minden fajsúlyos esetnél esetkonferencia összehívásával a szakemberek igyekeznek a legjobb döntést meghozni a kliens érdekében. Vagy tovább megy az ügy, és hatósági intézkedésre kerül sor, vagy szoros együttműködéssel marad alapellátásban a család.

Jelzőrendszeri tagok az alábbiakat tolmácsolhatják problémaként a családsegítőnek: ha éhezés, bántalmazás, elhanyagolás jeleit tapasztalják.

**Szűcs Józsefné:**

Iskoláról elmondható, nincsenek problémás gyerekek, kiemelkedő esemény nem történt az elmúlt évben. Nincs igazolatlan hiányzás. Az iskolának 4 osztályban, két összevont csoportban összesen 39 tanuló jár. Kis közösség vagyunk, jó a kapcsolat mind a védőnővel, mind az óvodával mind a háziorvossal, mind pedig a családsegítővel. Szülőkkel is jó a kapcsolata az az iskolának.

**Gerő Attila:**

Jól működik a helyi rendszer, van és rendszeres a kommunikáció.

**Borbás László:**

Sióagárd szerencsés helyzetben valóban nincsenek nagy volumenű problémák.

**Balogh Györgyi:**

Probléma mentes a település, hatékonyan dolgoznak a szakemberek.

**Borbás László:**

Mennyire látszik biztosnak az iskola jövője?

**-6-**

**Szűcs Józsefné:**

Biztosnak látszik az iskola jövője, egy demográfiai mélypont után most volt pl., hogy 12 első osztályos kezdte meg tanulmányait. Cél, hogy 8 fő alá ne menjen egy évben a létszám. Jelenleg 39 gyermekkel 5 pedagógus foglakozik.

**Borbás László:**

Iskola megtartása nagyon fontos, mert azon települések ahol alsó, vagy felső, vagy mindkét tagozat utazik már ott hatványozottabban jelentkeznek az iskolába járással összefüggő problémák, mint pl. az igazolatlan hiányzás.

**Szűcs Józsefné:**

Jó a befogadó iskolával a kapcsolat. Nincs csellengés még ott sem, nagyon odafigyelnek a gyerekekre.

**Horváth Andrea:**

Óvodában sincs igazolatlan hiányzás. Jelenleg 38 óvodás van, kiscsoport 22 fő, nagycsoport 16 fő. Ebből 8 iskolás korú gyermekünk van.

**Borbás László:**

Jó adottságokkal rendelkező település kevés problémával. Igyekszünk az idei évben is a jelenlegi hatékonysággal végezni teendőnket a településen.

 **Összegzés:**

Cél a jelenleg is jól működő rendszer megtartása.

Sióagárd, 2017. február 14.

**6.) Jövőre vonatkozó javaslatok, célok meghatározása a Gyvt. előírásai alapján:**

A korábbi évekhez hasonlóan továbbra is nagy hangsúlyt fektet a település a prevencióra. A prevenció érdekében a jelzőrendszer tagjai közötti együttműködés megfelelő.

**-7-**

**7.) A bűnmegelőzési program :**

2017-ben nem készült bűnmegelőzési program.

**8.)A települési önkormányzat és a civil szervezetek közötti együttműködés:**

Sióagárd Község Önkormányzata a településen működő civil szervezetekkel kapcsolatban áll, velük szükség szerint együtt működik.

Sióagárd, 2018. április 24.

 Dr. Solymár Anna Virág

 aljegyző

A beszámolót készítette:

Csesznegi Andrea családsegítő

**-8-**